**Шағын орталықта бала денсаулығын қорғау және дамыту жолдары**

   Тәрбие мен білімнің алғашқы дәні – мектепке дейінгі тәрбие ошағында беріледі. Отбасында ата-ананың ықыласы мен мейірімінен нәр алған бала шағын орталықта тәрбиешілердің шұғылалы шуағына бөленеді. Дені сау бала ақылды, өз-өзіне сенімді, жан-жағына қуанышпен шаттана қарайтыны айқын. Бала денсаулығының мықты болып, қозғалысты дене құрылысының дұрыс жетілуі мектепке дейінгі кезеңде қалыптасады.

     Баланың қозғалысын жетілдіру, қимыл дағдыларын және дененің икемділігін, шапшаңдың, күштілік, төзімділік сияқты қасиеттерін қалыптастыруға тұрмыста және дене тәрбиесі мен оқу іс-әрекеттерінде қажетті жеке және қоғамдық гигиена дағдыларын дамытуға баса назар аударылады. Дене тәрбиесі балалардың ақыл-ой, адамгершілік, еңбек және эстетикалық жағынан тәрбиелеу жұмысын жүзеге асыруға, олардың сергек, шат көңілді және белсенді болуларына мүмкіндік тудырады.

     Отбасында тәрбие міндеттеріне, баланың дене, танымдық дамуына жағдай жасау, балаларды өзіне өзі қызмет етуіне, жақындарына көмектесуге үйрету, баланың бейімді қызығушылығын дамытуға, тілдік-қатынастық дамуына жан-жақты жағдай жасауға міндетті. "Жұмыла көтерген жүк жеңіл" демекші, ата-аналардың шағын орталықпен байланысын дұрыс жолға қою мақсатында тиісті жұмыстар жүргіземіз.